Diari Oficial de la Generalitat Valenciana


Sumari del DOGV 3903, del 22-12-2000 (2000/9534)

RESOLUCIÓ de 5 de juny de 2000, de la Conselleria d'Economia, Hisenda i Ocupació, per la qual s'autoritza determinada generació de crèdits per import de dos mil cent cinquanta milions cinc-centes seixanta-vuit mil vuitanta pessetes (1.438.344.573 PTA), derivada de l'ampliació del traspàs de competències a la Comunitat Valenciana en matèria d'educació, efectuat pel Reial Decret 2.093/1983 de 28 de juliol. Expedients números 09.019/2000/103 i 09.020/2000/104.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9534


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 5 de juny de 2000, de la Conselleria d'Economia, Hisenda i Ocupació, per la qual s'autoritza determinada generació de crèdits per import de dos mil cent cinquanta milions cinc-centes seixanta-vuit mil vuitanta pessetes (3.536.709.183 PTA), derivada de l'ampliació del traspàs de competències a la Comunitat Valenciana en matèria d'educació, efectuat pel Reial Decret 2.093/1983 de 28 de juliol. Expedients números 09.019/2000/103 i 09.020/2000/104. [2000/F9534]
  
D'acord amb la Llei Orgànica 1/1990 d'Ordenació General del Sistema Educatiu (LOGSE), i el Reial Decret 1.203/1999, passaven a dependre de la Comunitat Valenciana els funcionaris del cos de professors d'Educació General Bàsica d'institucions penitenciàries situades en el seu àmbit territorial que s'integren en el cos de mestres. En conseqüència i en aplicació del que preveu el Reial Decret 283/2000, de 25 de febrer, pel qual s'amplien els mitjans adscrits a les funcions i serveis traspassats a la Comunitat Valenciana pel Reial Decret 2.093/1983 en matèria d'educació, cal generar crèdits per l'import corresponent al període que va des de l'1 d'abril, data d'efectivitat del traspàs, fins al final de l'exercici per import de 77.194.742 pessetes.
  
De la mateixa manera, el Reial Decret 282/2000, de 25 de febrer, recull l'ampliació de mitjans mitjançant el traspàs a la Comunitat Valenciana dels llocs de treball corresponents al personal que, en règim de contractació laboral, imparteix els ensenyaments de religió en centres públics d'Educació Infantil i Primària situats en el territori de la comunitat autònoma. Com a conseqüència d'aquest traspàs, amb efectivitat des de l'1 de setembre, cal generar crèdits per 1.436.533.878 pessetes, import corresponent al període que va des d'aquesta data fins a final de l'exercici.
  
En conseqüència, i en virtut del que disposen els articles 18 i 20 de la Llei 10/1999 de Pressupostos de la Generalitat Valenciana per a l'exercici 2000, resolc:
  
Primer
  
S'autoritza incrementar el pressupost d'ingressos en l'aplicació pressupostària 400.02 «Transferències corrents. Transferències de l'estat amb finançament condicionat. Anivellament, liquidació i noves competències», per import de 9.133.363.403 pessetes.
  
Segon
  
S'autoritza l'increment de crèdits en l'aplicació pressupostària 06.60.621.39.47 per import de 3.162.682.111 pessetes.
  
València, 5 de juny de 2000.- El conseller d'Economia, Hisenda i Ocupació: Vicente Rambla Momplet.